pandugo sing ora ono nalare !”walese Dewi Anggraini. “Yo…wis… sepurone sing akeh…. ning wae Yayi…”kandhane Arjuno sinambi karo tangane njiwit lengene Dewi Anggraini sing katon kuning alus kuwi. Arjuno iki pancen menowo ketemu wong wadon ayu, ora iso meneng tangane, jowal-jawil, demak-demok,”Yayi opo ora luwih becik menowo Kakang ajab mlaku-mlaku dhisik….ojo kesusu enggal bali.” “ah ojo ngono…kakang Arjuno!”ujare Dewi Anggraini karo besengut, katon Dewi Anggraini pasuryane sing putih mau semu abang digodha karo Arjuno. “lha nek nesu jebule Yayi tambah ayu … tenan,”Arjuno tambah kumawani njiwit pipine Dewi Anggraini sing katon malih koyo urang digodhog kuwi. “Ih….!! Aduh Kakang ojo mengkono…,”jlerite Dewi Anggraini, ngerti bendhorone digodha karo Arjuno, poro Punggowane Dewi Anggraini gage-gage ngusir Arjuno. Nanging Raden Arjuno iki dudu tandhingane poro Punggowo kuwi, mulo sak klebatan wae tangane Arjuno dikipatake, poro Punggowone Dewi Anggraini kocap mencelat kabeh. “Wis ayo Yayi mampir dhisik neng Manduro….,”ajake Arjuno marang Dewi Anggraini, saiki Arjuno wis kumowani nggandheng tangane Arjuno kareben diajak numpak jarane. Katon Dewi Anggraini ngipatake tangane Arjuno. Saiki Arjuno sing katon abang praupane, rumongso kekarepane nyatane ora digape karo Dewi Anggraini, mergo kekarepane Arjuno iki wis ono mbun-mbunane. (Mergo ora kuwowo nggrayu Dewi Anggraini sing ayu moblong-moblong kuwi, mulo ing liyo wektu Arjuno ngupadi golek kasekten pangasihan lan kasil oleh aji-aji Pangasihan lan Asmorogomo. Prastowo panolake Dewi Anggraini marang Arjuno ugo gawe Arjuno nyoba nelukake piro-piro wanito sak akeh-akehe. Mulo kuwi Arjuno duwe bojo akeh, kejobo duwe ajian pangasihan lan